KOMISSION ASETUS (ETY) N:o 1792/93, annettu 30 päivänä kesäkuuta 1993, eräiden tonnikala-, boniitti- ja sardiinilajien säilykkeiden yhteisön tuontijärjestelmän soveltamisen yksityiskohtaisista erityissäännöistä ja kyseisten tuotteiden sallituista tuontimääristä vuodelle 1993 annetun asetuksen (ETY) N:o 3900/92 muuttamisesta sekä tuontiasiakirjojen myöntämistä koskevien erityissäännösten antamisesta



Virallinen lehti nro L 163 , 06/07/1993 s. 0021 - 0021

Suomenk. erityispainos Alue 4 Nide 5 s. 0030

Ruotsink. erityispainos Alue 4 Nide 5 s. 0030



KOMISSION ASETUS (ETY) N:o 1792/93, annettu 30 päivänä kesäkuuta 1993, eräiden tonnikala-, boniitti- ja sardiinilajien säilykkeiden yhteisön tuontijärjestelmän soveltamisen yksityiskohtaisista erityissäännöistä ja kyseisten tuotteiden sallituista tuontimääristä vuodelle 1993 annetun asetuksen (ETY) N:o 3900/92 muuttamisesta sekä tuontiasiakirjojen myöntämistä koskevien erityissäännösten antamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon kalastus- ja vesiviljelyalan tuotteiden yhteisestä markkinajärjestelystä 17 päivänä joulukuuta 1992 annetun neuvoston asetuksen (ETY) N:o 3759/92 (), sellaisena kuin se on muutettuna asetuksella (ETY) N:o 697/93 (), ja erityisesti sen 21 artiklan 5 kohdan, sekä katsoo, että komission asetuksessa (ETY) N:o 3900/92 () on vahvistettu eräille tonnikala- ja boniittisäilykkeille 74 100 tonnin sallittu enimmäistuontimäärä yhteisöön vuonna 1993, Saksan liittotasavalta on sen jälkeen antanut tiedoksi komissiolle oikaisun kyseisten tuotteiden tuontimääriin vuonna 1991, joka on sallittujen tuontimäärien laskemisessa käytettävä viitevuosi; oikaisu käsittää 1 164 tonnin lisäyksen, sen vuoksi olisi lisättävä samassa suhteessa kyseisille tuotteille vuonna 1993 sallittua tuontimäärää sen jälkeen kun kokonaistuontimäärään on tehty vuosikorotus asetuksen (ETY) N:o 3759/92 21 artiklan 2 kohdassa säädetyn menetelmän mukaisesti, ja muutettava myös asetusta (ETY) N:o 3900/92, käytettävissä olevia määriä lisäämällä voidaan jälleen antaa tuontioikeus asetuksen (ETY) N:o 3900/92 3 artiklan 1 kohdan a alakohdassa tarkoitetuille toimijoille; ottaen kuitenkin huomioon näiden toimijoiden käytettävissä olevien määrien vähäisyys, olisi säädettävä näiden määrien myöntämistä koskevista yksityiskohtaisista erityissäännöistä, ja kalastustuotteiden hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Muutetaan asetusta (ETY) N:o 3900/92 seuraavasti. Korvataan 1 artiklan 2 kohdassa olevan taulukon sarakkeessa "Määrät" oleva luku "74 100" luvulla "75 500". 2 artikla Asetuksen (ETY) N:o 3900/92 3 artiklan 1 kohdan b alakohdan mukaiset tuontiasiakirjahakemukset voidaan esittää 210 tonnin kokonaismäärälle, kuitenkin 15 tonnia hakemusta kohden. Asetuksen (ETY) N:o 3900/92 4 artiklan 2 kohdasta poiketen, jos haetut määrät ylittävät käytettävissä olevan määrän, komissio suorittaa arvonnan sille samana päivänä asetuksen (ETY) N:o 3900/92 4 artiklan 1 kohdan mukaisesti tiedoksi toimitettujen hakemusten kesken ja pidättää jäsenvaltioilta mahdollisuuden myöntää tuontiasiakirjoja myöhempien hakemusten perusteella. Tätä varten toimivaltaisten kansallisten viranomaisten on toimitettava komissiolle tiedoksi hakemuksen jättäneiden toimijoiden nimiluettelo. 3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä kesäkuuta 1993. Komission puolesta René STEICHEN Komission jäsen () EYVL N:o L 388, 31.12.1992, s. 1 () EYVL N:o L 76, 30.3.1993, s. 12 () EYVL N:o L 392, 31.12.1992, s. 26